**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_» \_\_\_\_\_\_\_\_\_\_\_\_\_\_ 2024 թվականի N -Ն**

**ՀԱՆՐԱՅԻՆ ՊԱՇՏՈՆ ԶԲԱՂԵՑՆՈՂ ԱՆՁԱՆՑ և ՀԱՆՐԱՅԻՆ ԾԱՌԱՅՈՂՆԵՐԻ՝ ՊԵՏԱԿԱՆ ՍԵՓԱԿԱՆՈՒԹՅՈՒՆ ԴԱՐՁԱԾ ՆՎԵՐՆԵՐԻ ՏՆՕՐԻՆՄԱՆ ԿԱՐԳԸ, ՇՈՒՏ ՓՉԱՑՈՂ ԵՎ ՊԱՀՊԱՆՄԱՆ ԷԱԿԱՆ ԾԱԽՍԵՐ ՊԱՀԱՆՋՈՂ ԳՈՒՅՔԵՐԻ ՑԱՆԿԸ, ՇՈՒՏ ՓՉԱՑՈՂ ԳՈՒՅՔԻ ՈՉՆՉԱՑՄԱՆ ԴԵՊՔԵՐԸ, ԿԱՐԳԸ ԵՎ ՏՆՕՐԻՆՄԱՆ ԵՂԱՆԱԿՆԵՐԸ, ԱՌԱՆՁԻՆ ՏԵՍԱԿԻ ԳՈՒՅՔԻ ՏՆՕՐԻՆՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ, ԳՈՒՅՔԻ ՏՆՕՐԻՆՄԱՆ ԵՂԱՆԱԿՆԵՐԻ ԸՆՏՐՈՒԹՅԱՆ ՄԵԹՈԴԱԲԱՆՈՒԹՅՈՒՆԸ ԵՎ ՏՆՕՐԻՆՄԱՆ ԵՂԱՆԱԿԻ ՎԵՐԱԲԵՐՅԱԼ «ՊԵՏԱԿԱՆ ԱՐԱՐՈՂԱԿԱՐԳԻ ՄԱՍԻՆ» ՕՐԵՆՔՈՎ ՍԱՀՄԱՆՎԱԾ ԵԶՐԱԿԱՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Պետական գույքի կառավարման մասին» 25․1 հոդվածի 4-րդ մասը՝ Հայաստանի Հանրապետության կառավարությունը որոշում է.

1. Սահմանել`
2. հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների տնօրինման կարգը՝ համաձայն N 1 հավելվածի.
3. գույքի տնօրինման եղանակների ընտրության մեթոդաբանությունը և գույքի տնօրինման եղանակի վերաբերյալ «Պետական արարողակարգի մասին» օրենքով սահմանված եզրակացության տրամադրման կարգը՝ համաձայն N 2 հավելվածի.
4. հանրային պաշտոն զբաղեցնող անձանց և հանրային ծառայողների՝ պետական սեփականություն դարձած` շուտ փչացող նվերների ոչնչացման դեպքերը, կարգը և տնօրինման եղանակները, առանձին տեսակի գույքի տնօրինման առանձնահատկությունները` համաձայն N 3 հավելվածի.
5. շուտ փչացող և պահպանման էական ծախսեր պահանջող գույքերի ցանկը` համաձայն N 4 հավելվածի:
6. Սահմանել, որ սույն որոշման իմաստով՝ նվեր են համարվում հանրային պաշտոն զբաղեցնող անձանց և հանրային ծառայողներին՝
7. «Հանրային ծառայության մասին» օրենքի 29-րդ հոդվածի 6-րդ մասով սահմանված պետական կամ պաշտոնական այցերի կամ միջոցառումների, ինչպես նաև աշխատանքային այցերի, գործուղումների շրջանակներում կամ ժամանակ տրվող նվերները կամ օտարերկրյա պետությունների, միջազգային կազմակերպությունների կամ այլ անձանց կողմից տրվող արարողակարգային նվերները, որոնց արժեքը գերազանցում է 60 հազար Հայաստանի Հանրապետության դրամը և որոնք Կոռուպցիայի կանխարգելման հանձնաժողովի կողմից սահմանված կարգով հանձնվել են պետությանը կամ համայնքին:
8. «Հանրային ծառայության մասին» օրենքի 29-րդ հոդվածի 9-րդ մասով սահմանված խորհրդատվական կարծիքի համաձայն թույլատրելի չհամարվող այն նվերը, որը Կոռուպցիայի կանխարգելման հանձնաժողովի կողմից սահմանված կարգով հանձնվել է պետությանը կամ համայնքին:
9. Սահմանել, որ հանրային պաշտոն զբաղեցնող անձանց և հանրային ծառայողների՝ սույն որոշման 2-րդ կետով սահմանված և Կոռուպցիայի կանխարգելման հանձնաժողովի կողմից սահմանված կարգով հանձնված և պետական սեփականություն դարձած նվերները (այսուհետ՝ գույք) տնօրինվում են Հայաստանի Հանրապետության օրենսդրությամբ պետական գույքի կառավարման լիազորված մարմնի՝ Տարածքային կառավարման և ենթակառուցվածքների նախարարության պետական գույքի կառավարման կոմիտեի (այսուհետ՝ Կոմիտե) կողմից:
10. Սահմանել, որ սույն որոշման իմաստով գույքի տնօրինման եղանակի և սույն որոշման Հավելված N 1-ով սահմանված այլ հարցերի վերաբերալ մասնագիտական խորհրդատվություն տրամադրող կազմակերպություններ (այսուհետ՝ Լիազոր մարմին) են համարվում Կառավարության 2021 թվականի հոկտեմբերի 14-ի N 1681-Ն որոշման 2-րդ կետով սահմանված մարմինները՝ ըստ ապրանքների արտաքին տնտեսական գործունեության ապրանքային անվանացանկում (ԱՏԳ ԱԱ) դասակարգման:
11. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

 Երևան

Հավելված N 1

Կառավարության «---» \_\_\_\_\_ի 2024 թվականի

N -Ն որոշման

ԿԱՐԳ

ՀԱՆՐԱՅԻՆ ՊԱՇՏՈՆ ԶԲԱՂԵՑՆՈՂ ԱՆՁԱՆՑ ԵՎ ՀԱՆՐԱՅԻՆ ԾԱՌԱՅՈՂՆԵՐԻ՝ ՊԵՏԱԿԱՆ ՍԵՓԱԿԱՆՈՒԹՅՈՒՆ ԴԱՐՁԱԾ ՆՎԵՐՆԵՐԸ ՏՆՕՐԻՆԵԼՈՒ ՄԱՍԻՆ

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների տնօրինման, դրանից բխող գործողությունների իրականացման հետ կապված հարաբերությունները:
2. Գույքը տնօրինելու համար Կոմիտեի կողմից իրականացվում են հետևյալ գործողությունները՝
3. գույքի տեղափոխումը և ժամանակավոր պահպանությունը Կոմիտեի կամ մասնագիտացված կազմակերպության՝ տվյալ գույքը պահելու համար հատուկ հարմարեցված վայր/երում.
4. ըստ անհրաժեշտության՝ գույքի կամ դրա խմբաքանակի մասնատումը, փաթեթավորումը, վերափաթեթավորումը և գույքի պատշաճ պահպանության համար անհրաժեշտ այլ գործողություններ:
5. Կոմիտեն «Հանրային ծառայության մասին» օրենքի 29-րդ հոդվածի հիման վրա պետության սեփականություն դարձող նվերների տնօրինման նպատակով կայացնում է հետևյալ որոշումներից մեկը`
6. գույքը նվեր ստացած հանրային պաշտոն զբաղեցնող անձի կամ հանրային ծառայողի օգտագործմանը թողնելու մասին՝ որոշակի ժամկետով, սակայն ոչ ավել, քան մինչև վերջինիս պաշտոնից ազատվելը կամ ծառայությունը դադարեցնելը, կամ համապատասխան պետական մարմնի օգտագործմանը հանձնելու մասին.
7. մշակութային արժեք համարվող գույքը պետական կամ համայնքային թանգարաններին կամ ազգային գրադարանային հավաքածուին հանձնելու մասին.
8. շուտ փչացող գույքը, կենդանիները, պահպանման էական ծախսեր պահանջող գույքն անհապաղ իրացնելու կամ սույն որոշմամբ սահմանված այլ եղանակով տնօրինելու մասին.
9. շուտ փչացող գույքը սույն որոշման Հավելված N 3-ով սահմանված դեպքերում և կարգով ոչնչացնելու մասին.
10. գույքը Կառավարության 2021 թվականի ապրիլի 15-ի N 587-Ն որոշմամբ սահմանված կարգով հրապարակային սակարկություններով իրացնելու մասին.
11. գույքը Կառավարության 2016 թվականի հոկտեմբերի 13-ի N 1067-Ն որոշմամբ սահմանված կարգով նվիրաբերելու մասին.
12. թանկարժեք մետաղները և թանկարժեք քարերը Հայաստանի Հանրապետության թանկարժեք մետաղների և թանկարժեք քարերի ազգային պահուստում՝ «Թանկարժեք մետաղների մասին» օրենքով սահմանված կարգով հաշվեգրելու առաջարկով լիազոր մարմնին դիմելու մասին:
13. Կոմիտեն «Հանրային ծառայության մասին» օրենքի 29-րդ հոդվածի հիման վրա պետության սեփականություն դարձող նվերների տնօրինման նպատակով կայացնում է սույն հավելվածի 3-րդ կետի 3-6-րդ կետերով սահմանված որոշումներից մեկը:
14. Հանրային պաշտոն զբաղեցնող անձանց և հանրային ծառայողների՝ Կոռուպցիայի կանխարգելման հանձնաժողովի կողմից սահմանված կարգով հանձնված՝ պետական սեփականություն դարձած նվերները պետական սեփականություն համարվելու և Կոռուպցիայի կանխարգելման հանձնաժողովի կողմից սահմանված կարգով Կոմիտեին հանձնվելու օրվանից անհապաղ, բայց ոչ ուշ, քան մեկ աշխատանքային օրվա ընթացքում Կոմիտեն վերցնում է պատասխանատու պահպանության՝ մինչև սույն կարգի 3-րդ կետով սահմանված որոշման կայացումը:
15. Գույքի ժամանակավոր պահպանման վայր է (են) համարվում Կոմիտեի գույքի ժամանակավոր պահպանության համար հատուկ հարմարեցված վայր(եր)ը, առանձնացված համապատասխան տարածքը կամ այն պետական մարմնի կամ մասնավոր կազմակերպության տարածքը, որն ունի տվյալ տեսակի գույքի հնարավորություններ և որտեղ ժամանակավոր պահատվության է հանձնվել գույքը:
16. Կոմիտեի ղեկավարն անհապաղ, բայց ոչ ուշ, քան մեկ ժամվա ընթացքում դիմում է սույն որոշման Հավելված 5-ով սահմանված մարմիններին (այսուհետ՝ Լիազոր մարմին)՝ գույքի պահպանության, պահպանությունն իրականացնող մասնագիտացված կազմակերպության վերաբերյալ մասնագիտական կարծիք ստանալու համար, եթե.

1) սույն որոշման Հավելված 2-ի 2-րդ կետով սահմանված կարգով ստացվել է տեղեկություն այդ գույքի՝ առերևույթ սույն որոշման Հավելված N 3 –ի իմաստով շուտ փչացող գույք հանդիսանալու վերաբերյալ, կամ այդ տեղեկատվությունը պարզել է Կոմիտեն՝ գույքն իրեն հանձնվելուց հետո.

2) սույն որոշման Հավելված 2-ի 2-րդ կետով սահմանված կարգով ստացվել է տեղեկություն այդ գույքի՝ առերևույթ պահպանման հատուկ պայմաններ (խոնավության/չորության կամ ջերմաստիճանի որոշակի ռեժիմի պահանջ և այլն) ենթադրելու կամ դյուրավառ, շրջակա միջավայրին վնաս պատճառող գույք հանդիսանալու վերաբերյալ, կամ այդ տեղեկատվությունը պարզել է Կոմիտեն՝ գույքն իրեն հանձնվելուց հետո.

3) գույքը կենդանի է.

4) գույքն ունի այնպիսի ծավալ կամ քանակ, որի պահպանման համար Կոմիտեն համապատասխան պայմաններ չունի:

1. Կոմիտեի կողմից Լիազոր մարմնին ներկայացված դիմումը ներառում է.

1) գույքի անվանումը․

2) գույքի տեսակը (եթե հնարավոր է՝ հղում սույն որոշման Հավելվածով 3-ի սահմանված գույքի տեսակին)․

3) գույքի քանակը, ծավալը․

4) գույքի նկարագիրը (վիճակը, բաղադրություն, փաթեթավորում, այլ բնութագրիչներ)

5) հարցերը, որի վերաբերյալ ակնկալվում է մասնագիտական կարծիք՝ տվյալ գույքի տեղափոխման, տեղափոխման կազմակերպման, գույքի պահման պայմանների, ձևի և ժամկետների, պահպանությունն իրականացնող կազմակերպության վերաբերյալ․

6) դիմումին կցվում են նաև գույքի նկար/ները:

1. Լիազոր մարմինը, անհրաժեշտության դեպքում, կարող է իրականացնել գույքի ուսումնասիրությունը դրա՝ տվյալ պահին գտնվելու վարում:
2. Լիազոր մարմինը, ստանալով դիմումը, ոչ ուշ քան երեք ժամվա ընթացքում, ներկայացնում է մասնագիտական կարծիք՝ մինչև տեղափոխումը գույքը դրա գտվելու վայրում պահելու կանոնների, գույքի տեղափոխման, տեղափոխումը կազմակերպելու, գույքի պահպանության պայմանների, ձևի, ժամկետների և պահպանությունն իրականացնող կազմակերպության և դիմումում նշված այլ վերաբերյալ:
3. Լիազոր մարմնի մասնագիտական կարծիքը ստանալով՝ Կոմիտեն անմիջապես այդ մասին տեղեկացնում է գույքը տվյալ պահին գտնվելու վայրի մարմնի գլխավոր քարտուղարին կամ աշխատակազմի ղեկավարին, իսկ «Պետական արարողակարգի մասին» Հայաստանի Հանրապետության օրենքի 17-րդ հոդվածի 1-ին մասի 20-րդ կետով սահմանված դեպքերում՝ Պետական արարողակարգի ծառայությանը (այսուհետ՝ Ծառայություն), գույքի՝ մինչև տեղափոխումը պահպանելու կանոնների վերաբերյալ, իսկ եթե գույքն արդեն հանձնվել է Կոմիտե, մասնագիտական կարծիքի համաձայն ապահովում է գույքի պահպանությունը:
4. Սույն կարգի 10-րդ կետով սահմանված գործողություններին զուգահեռ՝ Կոմիտեն, ոչ ուշ քան մեկ ժամվա ընթացքում, ապահովում է մասնագիտացված կազմակերպության ընտրությունը և վերջինիս միջոցով կազմակերպում է գույքի տեղափոխումը՝ Լիազոր մարմնի կողմից տվյալ գույքի պահպանման վերաբերյալ տրամադրված մասնագիտական կարծիքին համաձայն:
5. Մասնագիտական կազմակերպության հետ կնքվում է գույքը տեղափոխելու, պահման կոնկրետ ձևի, պահման ժամկետների վերաբերյալ պայմանագիր:
6. Կոմիտեի կողմից գույքի տեղափոխումն իրականացնելու կամ մասնագիտացված կազմակերպության միջոցով գույքի տեղափոխումը կազմակերպելու, գույքը ժամանակավոր պահպանելու կամ գույքը ժամանակավոր պահատվության հանձնելու վերաբերյալ կազմվում է համապատասխան արձանագրություն՝ Ձև 1-ի և Ձև 2-ի համաձայն:
7. «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով սահմանված գույքը Կոմիտեին հանձնվելու դեպքում Կոմիտեն այդ գույքն իրեն հանձնվելուց հետո անհապաղ, բայց ոչ ուշ, քան այդ գույքն իրեն հանձնվելուն օրվան հաջորդող աշխատանքային օրը գրություն է ներկայացնում Ծառայություն՝ գույքի տնօրինման վերաբերյալ եզրակացություն ներկայացնելու խնդրանքով:
8. Գույքի տնօրինման եղանակի վերաբերյալ որոշումը Կոմիտեն կայացնում է ոչ ուշ, քան գույքը ժամանակավոր պահպանության վերցնելու կամ պահատվության հանձնելու օրվանից յոթ աշխատանքային օրվա ընթացքում, բացառությամբ սույն որոշման Հավելված N 3-ով սահմանված դեպքերի՝ սույն որոշմամբ սահմանված դեպքերում Լիազոր մարմնին դիմելու դեպքում հիմք ընդունելով վերջինիս խորհրդատվությունը, իսկ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով սահմանված դեպքերում՝ Ծառայության եզրակացությունը:
9. Այն դեպքում, երբ գույքի տնօրինման եղանակի վերաբերյալ որոշման կայացումը պահանջում է համապատասխան մասնագիտացված գիտելիքներ, ինչպես նաև այն դեպքերում, երբ գույքի օգտագործման նպատակային նշանակության, դրա իրացման եղանակի ընտրության նպատակով առկա է ոլորտում մասնագիտացված մարմնի խորհրդատվության անհրաժեշտություն, ապա Կոմիտեն, իսկ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով սահմանված դեպքերում՝ Ծառայությունը, ոչ ուշ, քան, համապատասխանաբար, գույքը Կոմիտեին հանձնվելու կամ Ծառայության կողմից Կոմիտեի՝ գույքի տնօրինման եղանակի վերաբերյալ եզրակացություն ներկայացնելու մասին դիմումը ստացվելու օրվան հաջորդող օրը, դիմում է սույն որոշման Հավելված 5-ով սահմանված Լիազոր մարմնին՝ մասնագիտական խորհրդատվություն ստանալու համար:
10. Կոմիտեն, իսկ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով սահմանված դեպքերում՝ Ծառայությունը, սույն հավելվածի 16-րդ կետով սահմանված ժամկետում գրություն են ուղարկում նաև գույքը նվերը ստացած պետական մարմնի գլխավոր քարտուղարին կամ աշխատակազմի ղեկավարին՝ նվերի տնօրինման վերաբերյալ առաջարկություն ներկայացնելու համար:
11. Լիազոր մարմնին ներկայացված դիմումի մեջ լրացվում են՝

1) Գույքի անվանումը․

2) Գույքի տեսակը․

3) Գույքի քանակը, ծավալը․

4) Գույքի նկարագիրը (վիճակը, բաղադրություն, փաթեթավորում, այլ բնութագրիչներ)․

5) Գույքը՝ «Հանրային ծառայության մասին» օրենքի 2-րդ հոդվածի 4-րդ մասի 1-ին և 3-րդ կետերով սահմանված նվերը ստանալու հանգամանքների, իրավիճակի նկարագրությունը, նվիրող կողմի վերաբերյալ հասանելի տեղեկատվությունը՝ ըստ անհրաժեշտության․

6) Գույքը որպես նվեր ստացած անձի անունը, ազգանունը, պաշտոնը․

7)Դիմումով հայցվող խորհրդատվության պահանջը՝ գույքի օգտագործման նպատակային նշանակության, գույքի տնօրինման՝ օրենքով սահմանված եղանակների կամ դրանցից որևէ մեկի կիրառման նպատակահարմարության, գույքի օգտագործման հատուկ պայմանների և խնամքի վերաբերյալ (եթե այդպիսիք ենթադրվում է)․

8)Գույքի ժամանակավոր պահման վայրի, ձև և պայմանների վերաբերյալ տեղեկությունները, ինչպես նաև կցվում է գույքի ժամանակվոր պահպանելու կամ գույքը ժամանակավոր պահատվության հանձնելու վերաբերյալ կազմված արձանագրությունը․

1. Դիմումին կցվում են գույքի նկար/ները, ինչպես նաև նվերների հաշվառման ռեեստրում նվերի վերաբերյալ գրանցված տեղեկատվության վերաբերյալ քաղվածքը, եթե Լիազոր մարմինն էլեկտրոնային հասանելիություն չունի նվերների հաշվառման ռեեստրում գրանցված համապատասխան տեղեկատվությանը:
2. Լիազոր մարմինը, ոչ ուշ քան երկու աշխատանքային օրվա ընթացքում, ներկայացնում է մասնագիտական կարծիք՝ մինչ այդ, ըստ անհրաժեշտության, իրականացնելով գույքի գտնվելու վայրում դրա ուսումնասիրություն:
3. Լիազոր մարմնի կողմից տրվող մասնագիտական կարծիքը ներառում է.

1) Գույքի տեսակը, գույքի մանրամասն նկարագրությունը՝ հնարավորության դեպքում արտադրման տարեթիվը, արտադրող (թողարկող) կազմակերպությունը (եթե հայտնի է կամ հնարավոր է նույնականացնել), արտադրման (թողարկման) նպատակը (եթե այն հանդիանում է կոնկրետ, անվանական կամ հատուկ շարքին դասվող արտադրանք/թողարկում)․

2) Մշակութային արժեք համարվող գույքի դեպքում՝ հեղինակի, ստեղծման, ստեղծման հանգամանքների վերաբերյալ տեղեկություններ․

3) գույքի արժեքը (եթե դա հնարավոր է գնահատել)․

4) գույքի նպատակային նշանակության վերաբերյալ տեղեկություններ.

5) գույքի պահպանման կամ հատուկ խնամքի (եթե այդպիսիք պահանջվում են) և այլ անհրաժեշտ տեղեկություններ․

6) գույքի տնօրինման՝ սույն հավելվածի 3-րդ կետով սահմանված եղանակի վերաբերյալ առաջարկություն:

1. Այն դեպքում, երբ գույքն առերևույթ սույն որոշման Հավելված 3-ով սահմանված կարգով ոչնչացման ենթակա գույք է, Լիազոր մարմինը սույն Կարգի 20-րդ կետի 6-րդ ենթակետի հիման վրա առաջարկում է ոչնչացնել գույքը՝ նշելով.
2. գույքի ոչնչացման հատուկ մասնագիտական գիտելիքներ պահանջվելու դեպքում՝ այն մասնագետին կամ մասնագիտացված կազմակերպությանը, ում մասնակցությունն անհրաժեշտ է գույքի ոչնչացման գործընթացում.
3. գույքի ոչնչացման համար անհրաժեշտ ժամանակը, վայրը, ոչնչացման եղանակը՝ այրում, պայթեցում, կտրտում, աղբի վերածում կամ ոչնչացման այլ եղանակ․
4. գույքի ոչնչացման համար անհրաժեշտ վայրը, մասնագիտացված գործիքների կամ տեխնիկայի օգտագործման անհրաժեշտության վերաբերյալ տեղեկություններ․
5. գույքի կամ դրա բաղադրիչների վտանգավոր հատկությունները (թունավոր, հրդեհավտանգ, պայթյունավտանգ, կոռոզիոն ակտիվ)․
6. գույքի ոչնչացման համար անհրաժեշտ ծախսը (եթե ենթադրվում է):
7. Լիազոր մարմնի կողմից մասնագիտական խորհրդատությունը ստանալուց հետո Կոմիտեն ոչ ուշ, քան երկու աշխատանքային օրվա ընթացքում կայացնում է գույքի տնօրինման եղանակի ընտրության վերաբերյալ սույն Կարգի 3-րդ կետով սահմանված որոշում:

Հավելված N 2

Կառավարության «\_» \_\_\_\_\_ի 2024 թվականի

N \_\_\_\_-Ն որոշման

ԿԱՐԳ

ԳՈՒՅՔԻ ՏՆՕՐԻՆՄԱՆ ԵՂԱՆԱԿՆԵՐԻ ԸՆՏՐՈՒԹՅԱՆ ՄԵԹՈԴԱԲԱՆՈՒԹՅՈՒՆԸ ՍԱՀՄԱՆԵԼՈՒ ԵՎ ՏՆՕՐԻՆՄԱՆ ԵՂԱՆԱԿԻ ՎԵՐԱԲԵՐՅԱԼ «ՊԵՏԱԿԱՆ ԱՐԱՐՈՂԱԿԱՐԳԻ ՄԱՍԻՆ» ՕՐԵՆՔՈՎ ՍԱՀՄԱՆՎԱԾ ԵԶՐԱԿԱՑՈՒԹՅԱՆ ՏՐԱՄԱԴՐՄԱՆ ՄԱՍԻՆ

**I. Ընդհանուր դրույթներ**

1. Սույն կարգով սահմանվում են հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների տնօրինման եղանակների մեթոդաբանության, պետական արարողակարգի կողմից տրվող եզրակացության կազմման և դրանց հետ կապված հարաբերությունները:

**II․ Գույքի տնօրինման եղանակների ընտրության հիմքում դրվող սկզբունքները և տնօրինման եղանակների ընտրության մեթոդաբանության ընդհանուր դրույթները**

1. Գույքի տնօրինման եղանակների ընտրության հիմքում դրվող սկզբունքներն են.

1) Ծառայության եզրակացությամբ առաջարկվող եղանակի պարտադիրությունը.

2) պետական մարմնի օգտագործմանը հանձնված նվերների՝ հանրության համար տեսանելիության ապահովումը.

3) գույքի տնօրինման՝ կոռուպցիոն ռիսկերը բացառող եղանակի ընտրությունը.

4) գույքի տնօրինման եղանակի ընտրության գործընթացում Լիազոր մարմնի մասնագիտական խորհրդատվությունն առավելագույնս հաշվի առնելը.

5) համանման փաստական հանգամանքներում համանման եղանակի ընտրությունը.

6) գույքի տնօրինման եղանակի ընտրության հիմնավորվածության և պատճառաբանվածության երաշխավորումը:

1. Գույքի տնօրինման եղանակի ընտրությունն իրականացվում է սույն հավելվածով սահմանվող մեթոդաբանությամբ՝ սույն որոշման Հավելված 1-ի կետով սահմանված դեպքերում Լիազոր մարմնի կողմից տրված մասնագիտական խորհրդատվության և դրա հիման վրա՝ գույքի տնօրինման արդյունքում հնարավոր կոռուպցիոն ռիսկի գնահատման արդյունքում:

**III․ Գույքը նվեր ստացած անձի կամ համապատասխան պետական մարմնի օգտագործմանը հանձնելը**

1. Գույքն այն նվեր ստացած պետական մարմնի, հանրային պաշտոն զբաղեցնող անձի կամ հանրային ծառայողի օգտագործմանն է հանձնվում Կոմիտեի ղեկավարի որոշմամբ` հիմք ընդունելով սույն կարգի Հավելված N 1-ի հիման վրա Լիազոր մարմնի մասնագիտական խորհրդատվությունը և սույն հավելվածի 26-36-րդ կետերը:
2. Գույքը, որի տնօրինման եղանակի վերաբերյալ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետի հիման վրա եզրակացություն է ներկայացրել Ծառայությունը, կարող է նվեր ստացած հանրային պաշտոն զբաղեցնող անձի կամ հանրային ծառայողի օգտագործմանը թողնվել միայն այն դեպքում, երբ Ծառայությունն իր եզրակացությամբ նպատակահարմար է համարել գույքն այդ եղանակով տնօրինելը: Եթե Ծառայության եզրակացությամբ նշվել է գույքի տնօրինման մեկից ավելի հնարավոր եղանակ, ապա այդ եղանակներից որևէ մեկի ընտրությունը կատարվում է սույն հավելվածի 27-36-րդ կետերի հիման վրա:
3. Հանրային պաշտոն զբաղեցնող անձի, հանրային ծառայողի կամ պետական մարմնի օգտագործմանը չեն կարող հանձնվել՝
4. շուտ փչացող գույքը, կենդանիները, պահպանման էական ծախսեր պահանջող գույքը, մշակութային արժեք համարվող գույքը՝ մարդկային հասարակության կենսագործունեության արգասիք համարվող առարկաները և ստեղծագործությունները, որոնք, անկախ ստեղծման ժամանակից, ունեն հնագիտական, ազգագրական, պատմական, կրոնական, գեղարվեստական, գիտական կարևոր նշանակություն, ինչպես նաև գրավոր հուշարձանները, թանկարժեք մետաղները և թանկարժեք քարերը,
5. պահման առանձնահատուկ պայմաններ պահանջող և/կամ հեշտ կոտրվող, խոնավության կամ ջերմաստիճանի որոշակի ռեժիմ պահանջող, դյուրավառ, շրջակա միջավայրին վնաս պատճառող գույքը:
6. Գույքը որպես նվեր ստացած պետական մարմնի օգտագործմանը կարող են հանձնվել պետական կամ պաշտոնական այցերի կամ միջոցառումների, ինչպես նաև աշխատանքային այցերի, գործուղումների շրջանակներում կամ ժամանակ տրվող, ինչպես նաև օտարերկրյա պետությունների, միջազգային կազմակերպությունների կամ այլ անձանց կողմից տրվող արարողակարգային այնպիսի նվերները, որոնք՝
7. քաղաքական, տնտեսական, իրավական, մշակութային, գիտական և այլ բնագավառներում Հայաստանի Հանրապետության և օտարերկրյա պետության, պետական մարմինների, պետական մարմինների և միջազգային կազմակերպությունների միջև կապերի ձևավորման, զարգացման և համագործակցության խորհրդանիշներ․
8. արտահայտում կամ ներկայացնում են բարեկամական հարաբերությունների, կոնկրետ բնագավառում կամ կոնկրետ հարցի շուրջ ձեռք բերված համաձայնության խորհրդանիշներ․
9. ներկայացնում են կոնկրետ բնագավառին և նվերը ստացող հանրային պաշտոն զբաղեցնող անձի կամ հանրային ծառայողի կամ պետական մարմնի գործունեությանն առնչվող թեմատիկ խորհրդանիշեր, ինչպիսիք են հուշանվերները, մասնագիական գրքերը և այս տեսակի այլ առարկաներ․
10. ներառում են այդ պետական մարմնի խորհրդանիշի կամ անվան պատկեր, գիր կամ այդ մարմնի հետ նույնականացվող, դրան առնչվող այլ խորհրդանիշ․
11. նվերը տվող անձի կամ օտարերկրյա պետության, միջազգային կազմակերպության գործունեության խորհրդանիշն են կամ նվիրողի համար պատմական, կրոնական, գեղարվեստական, գիտական կարևոր նշանակության խորհուրդ, արժեք և առնչվում են այն ստացող հանրային պաշտոն զբաղեցնող անձի կամ հանրային ծառայողի կամ պետական մարմնի գործունեությանը․
12. անմիջականորեն կապված է պետական մարմնի գործունեության հետ:
13. Հանրային պաշտոն զբաղեցնող անձի կամ հանրային ծառայողի օգտագործմանը կարող են հանձնվել պետական կամ պաշտոնական այցերի կամ միջոցառումների, ինչպես նաև աշխատանքային այցերի, գործուղումների շրջանակներում կամ ժամանակ տրվող, ինչպես նաև օտարերկրյա պետությունների, միջազգային կազմակերպությունների կամ այլ անձանց կողմից տրվող արարողակարգային այնպիսի նվերները, որոնք՝
14. անվանական նշագրումով կամ փորագրումով նվեր են և/կամ պատրաստված են նվերը ստացած կոնկրետ հանրային պաշտոն զբաղեցնող անձի կամ հանրային ծառայողի համար․
15. անմիջականորեն կապված են հանրային պաշտոն զբաղեցնող անձի կամ հանրային ծառայողի պաշտոնեական (ծառայողական) պարտականությունների իրականցման հետ և կարող են ծառայել պաշտոնից բխող պարտավորությունների արդյունավետ իրականացմանը:
16. Գույքը հանրային պաշտոն զբաղեցնող անձի կամ հանրային ծառայողի կամ պետական մարմնի օգտագործմանը որոշակի ժամկետով կամ համապատասխան պետական մարմնի օգտագործմանը հանձնելու վերաբերյալ որոշման հիման վրա Կոմիտեի կողմից գույքը հանձնվում է հանրային պաշտոն զբաղեցնող անձի կամ հանրային ծառայողի կամ պետական մարմնի օգտագործմանը՝ այդ մասին համապատասխան արձանագրություն կազմելով: Գույքը պետական մարմնի կամ հանրային պաշտոն զբաղեցնող անձի կամ հանրային ծառայողի օգտագործմանը հանձնելու մասին որոշումը ներառում է.
17. գույքի անվանումը և տեսակը․
18. պետական մարմնի անվանումը կամ հանրային պաշտոն զբաղեցնող անձի կամ հանրային ծառայողի անունը, պաշտոնը.
19. գույքը հանրային պաշտոն զբաղեցնող անձի կամ հանրային ծառայողի օգտագործմանն հանձնելու դեպքում՝ օգտագործման ժամկետը, եթե այն որոշակի է․
20. գույքն օգտագործման հանձնելու որոշում կայացնելու հիմքերը․
21. գույքն օգտագործման տրամադրելու պայմանները՝ առկայության դեպքում.
22. գույքի պահպանման և խնամքի վերաբերյալ ցուցումներ՝ առկայության դեպքում:
23. Հանրային պաշտոն զբաղեցնող անձին կամ հանրային ծառայողին օգտագործման հանձնված գույքն օգտագործվում է բացառապես տվյալ գույքի նպատակային նշանակությանը, գույքի պահպանման, խնամքի վերաբերյալ տրված ցուցումներին համապատասխան՝ այնպես, որ բացառվի գույքի օգտագործմամբ դրան վնաս պատճառելը, այն ոչնչացնելը, դրա արժեքի նվազեցումը, բացառությամբ գույքի բնականոն մաշվածության:
24. Պետական մարմնի օգտագործմանը հանձնված գույքն օգտագործվում է պետական մարմնի կամ դրա կառուցվածքային ստորաբաժանումների միջոցով, բացառապես տվյալ գույքի նպատակային նշանակությանը, գույքի պահպանման, խնամքի վերաբերյալ տրված ցուցումներին համապատասխան՝ այնպես, որ բացառվի գույքի օգտագործմամբ դրան վնաս պատճառելը, այն ոչնչացնելը, դրա արժեքի նվազեցումը, բացառությամբ գույքի բնականոն մաշվածության:
25. Պետական մարմնի օգտագործմանը հանձնված գույքն օգտագործվում է տվյալ մարմնի հանդիպումների կամ խորհրդակցությունների սրահներում, ցուցադրվում տվյալ մարմնի թանգարանում կամ նվերների ցուցադրության համար առանձնացված՝ անձանց լայն շրջանակի համար հասանելի վայրում կամ այլ կերպ փակցվում (ցուցադրվում) է տվյալ մարմնի վարչական շենքում՝ դրա հանրային տեսանելիությունը կամ ցուցադրությունն ապահովելու տարբերակով:
26. Պետական մարմնի օգտագործմանը հանձնված գույքը, անկախ դրա տեսակից, չի կարող օգտագործվել մարմնի ղեկավարի, այդ մարմնի կառուցվածքային ստորաբաժանման ղեկավար/ների կամ այլ հանրային ծառայողների կամ հանրային պաշտոն զբաղեցնող անձանց կողմից միանձնյա կամ տեղակայվել վերջիններիս աշխատասենյակում:
27. Գույքը պետական մարմնի օգտագործմանը հանձնելու եղանակով տնօրինումը նախապատվություն ունի գույքը հրապարակային սակարկություններով իրացնելու և նվիրաբերության եղանակով օտարելու տնօրինման եղանակների նկատմամբ, երբ բոլոր այն դեպքերում, երբ Կոմիտեն կամ Ծառայությունը գույքի տնօրինման եղանակն ընտրելիս հավասարապես նպատակահարմար են համարում մի կողմից՝ գույքը պետական մարմնի օգտագործմանը հանձնելը, մյուս կողմից՝ հրապարակային սակարկություններով իրացնելը կամ նվիրաբերելը, նախապատվությունը տրվում է գույքն այն նվեր ստացած պետական մարմնի օգտագործմանը հանձնելուն, եթե առկա են սույն գլխով նախատեսված հիմքերը:
28. Հանրային պաշտոն զբաղեցնող անձի կամ կամ համապատասխան պետական մարմնի օգտագործմանը հանձնված գույքի օգտագործման վերահսկողությունն իրականացվում է Կոմիտեն: Սույն կետով սահմանված՝ գույքի օգտագործման նկատմամբ վերահսկողությանը զուգահեռ հանրային ծառայողի կամ հանրային պաշտոն զբաղեցնող անձի կողմից սույն կարգով սահմանված գույքի նկատմամբ ոչ պատշաճ վերաբերմունքի արդյունքում հանրային ծառայողի կամ հանրային պաշտոն զբաղեցնող անձի վարքագծի կանոնների խախտում թույլ տրվելու դեպքում այդ անձի պատասխանատվության հարցը լուծվում է «Հանրային ծառայության մասին» օրենքով սահմանված կարգով:

**IV․ Մշակութային արժեք համարվող գույքը պետական կամ համայնքային թանգարաններին հանձնելը կամ ազգային գրադարանային հավաքածուում ընդգրկելը**

1. Մշակութային արժեք համարվող գույքը՝ մարդկային հասարակության կենսագործունեության արգասիք համարվող առարկաները և ստեղծագործությունները, որոնք, անկախ ստեղծման ժամանակից, ունեն հնագիտական, ազգագրական, պատմական, կրոնական, գեղարվեստական, գիտական կարևոր նշանակություն, ինչպես նաև գրավոր հուշարձանները, պետական կամ համայնքային թանգարաններին հանձնվում կամ ազգային գրադարանային հավաքածուում ընդգրկելու վերաբերյալ հայտը ներկայացվում է Կոմիտեի ղեկավարի որոշմամբ` հիմք ընդունելով սույն կարգի Հավելված N 1-ի հիման վրա, համապատասխանաբար, թանգարանների բնագավառում կամ գրադարանային գործի ոլորտում Կառավարության լիազորած պետական մարմնի մասնագիտական խորհրդատվությունը և սույն հավելվածի 38-40-րդ կետերը:
2. Գույքը, որի տնօրինման եղանակի վերաբերյալ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետի հիման վրա եզրակացություն է ներկայացրել Ծառայությունը, կարող է պետական կամ համայնքային թանգարանին հանձնվել կամ ազգային գրադարանային հավաքածուում ընդգրկվել միայն այն դեպքում, երբ Ծառայությունն իր եզրակացությամբ նպատակահարմար է համարել գույքն այդ եղանակով տնօրինելը: Եթե Ծառայության եզրակացությամբ նշվել է գույքի տնօրինման մեկից ավելի հնարավոր եղանակ, ապա այդ եղանակներից որևէ մեկի ընտրությունը կատարվում է սույն հավելվածի 39-40-րդ կետերի հիման վրա:
3. Սույն գլխով սահմանված կարգով պետական թանգարաններին հանձնված գույքը արարողակարգային եւ աշխատասենյակներիի ներքին ձեւավորման նպատակով՝ տրամադրվում են միայն «Թանգարանների մասին» օրենքի 11-րդ հոդվածով սահմանված մարմիններին՝ նույն հոդվածով սահմանված պայմաններով:
4. Այն դեպքում, երբ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետի հիման վրա Ծառայության ներկայացված եզրակացությամբ որպես գույքի տնօրինման նպատակահարմար եղանակ նշվել է այն ազգային գրադարանային հավաքածուում ընդգրկելը, ապա Կոմիտեն, ինչպես նաև այն դեպքերում, երբ գրադարանային գործի ոլորտում Կառավարության լիազորած պետական մարմնի մասնագիտական խորհրդատվության կամ Կոմիտեի դիրքորոշման հիման վրա գույքը նպատակահարմար է դիտվել ընդգրկել այդ հավաքածուում, ապա Կոմիտեի ղեկավարը ոչ ուշ, քան Ծառայության եզրակացությունը կամ լիազոր մարմնի խորհրդատվությունը ստանալուն հաջորդող երկրորդ աշխատանքային օրը **Կ**առավարության 2013 թվականի հունվարի 10-ի N 19-Ն որոշման հավելվածով սահմանված կարգով դիմում է Հայաստանի ազգային գրադարան:

**V․ Կենդանիները, պահպանման էական ծախսեր պահանջող գույքն անհապաղ իրացնելը, այլ եղանակով տնօրինելը կամ շուտ փչացող գույքը ոչնչացնելը**

1. Որպես նվեր ստացված կենդանիների, պահպանման էական ծախսեր պահանջող գույքի իրացումը կամ այլ եղանակով տնօրինելն իրականացվում է Կոմիտեի ղեկավարի որոշմամբ` հիմք ընդունելով սույն կարգի 17-24-րդ կետերով սահմանված կարգով Լիազոր մարմնի կողմից տրվամադրված մասնագիտական խորհրդատվությունը, սույն որոշման Հավելված 3-ի կանոնները, ինչպես նաև սույն կարգի 42-46-րդ կետերով սահմանված պահանջները:
2. Գույքը, որի տնօրինման եղանակի վերաբերյալ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետի հիման վրա եզրակացություն է ներկայացրել Ծառայությունը, կարող է նվեր ստացած հանրային պաշտոն զբաղեցնող անձի կամ հանրային ծառայողի օգտագործմանը թողնվել միայն այն դեպքում, երբ Ծառայությունն իր եզրակացությամբ նպատակահարմար է համարել գույքն այդ եղանակով տնօրինելը: Եթե Ծառայության եզրակացությամբ նշվել է գույքի տնօրինման մեկից ավելի հնարավոր եղանակ, ապա այդ եղանակներից որևէ մեկի ընտրությունը կատարվում է սույն հավելվածի 43-46-րդ կետերի հիման վրա:
3. Սույն որոշման Հավելված N 4-ով նախատեսված՝ շուտ փչացող գույքը ենթակա է ոչնչացման սույն որոշման Հավելված N 3-ով սահմանված դեպքերում և կարգով:
4. Սույն որոշման Հավելված N 4-ի իմաստով պահպանման էական ծախսեր պահանջող գույքը, ինչպես նաև շուտ փչացող գույքը, եթե այն սույն որոշման Հավելված N 3-ի հիման վրա ենթակա չէ ոչնչացման, ենթակա է անհապաղ իրացման նվիրաբերության եղանակով, իսկ նվիրաբերության եղանակով իրացման անհնարինության կամ գույքի նպատակային նշանակությամբ պայմանավորված՝ ոչ նպատակահարմարության դեպքում՝ հրապարակային սակարկություններով, բացառությամբ այն դեպքերի, երբ Ծառայության եզրակացությամբ, իսկ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով նախատեսված նվերներից զատ այլ նվերների դեպքում՝ սույն հավելվածով սահմանված մեթոդաբանությամբ Կոմիտեի պատճառաբանված որոշմամբ տվյալ գույքը նպատակահարմար է տնօրինել սույն հավելվածով սահմանվող այլ եղանակով:
5. Եթե «Հանրային ծառայության մասին» օրենքի 29-րդ հոդվածի 6-րդ մասի հիման վրա Հայաստանի Հանրապետության սեփականությունն է դարձել կենդանի, ապա այն, հիմք ընդունելով Լիազոր մարմնի մասնագիտական խորհրդատվությունը, իսկ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով նախատեսված նվերների դեպքում՝ Ծառայության եզրակացությունը, կարող է հանձնվել նվեր ստացած կամ այլ պետական մարմնին՝ այդ մարմնին ամրացված անշարժ գույքի պահպանության կամ անշարժ գույքին հարակից տարածքում կենդանուն պահելու նպատակով:
6. Եթե «Հանրային ծառայության մասին» օրենքի 29-րդ հոդվածի 6-րդ մասի հիման վրա Հայաստանի Հանրապետության սեփականությունն է դարձել կենդանի, սակայն այն սույն հավելվածի 42-րդ հոդվածով սահմանված եղանակով տնօրինելն անհնարին է, ապա այն ենթակա է իրացման նվիրաբերության եղանակով, իսկ նվիրաբերության եղանակով իրացման անհնարինության դեպքում՝ հրապարակային սակարկություններով:

**VI․ Գույքը հրապարակային սակարկություններով իրացնելը**

1. Որպես նվեր ստացված գույքը հրապարակային սակարկություններով իրացվում է, եթե.

1) Կոմիտեի ղեկավարի որոշմամբ, հիմք ընդունելով սույն կարգի 20-րդ կետով տրված Լիազոր մարմնի մասնագիտական խորհրդատվությունը, գույքը նպատակահարմար է իրացնել հրապարակային սակարկություններով.

2) սույն հավելվածի 44-րդ, 46-րդ, 48-րդ և 49-րդ կետերով նախատեսված դեպքերում:

1. Գույքը, որի տնօրինման եղանակի վերաբերյալ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետի հիման վրա եզրակացություն է ներկայացրել Ծառայությունը, կարող է հրապարակային սակարկություններով իրացվել միայն այն դեպքում, երբ Ծառայությունն իր եզրակացությամբ նպատակահարմար է համարել գույքն այդ եղանակով տնօրինելը: Եթե Ծառայության եզրակացությամբ նշվել է գույքի տնօրինման մեկից ավելի հնարավոր եղանակ, ապա այդ եղանակներից որևէ մեկի ընտրությունը կատարվում է սույն հավելվածով գույքի տնօրինման առանձին եղանակների ընտրության չափանիշների հաշվառմամբ:
2. Հրապարակային սակարկություններով է իրացվում «Հանրային ծառայության մասին» օրենքի 29-րդ հոդվածի 9-րդ մասի հիման վրա Հայաստանի Հանրապետության սեփականությունը դարձած և Կոռուպցիայի կանխարգելման հանձնաժողովի կողմից սահմանված կարգով հանձնված գույքը, բացառությամբ սույն որոշման N 3 հավելվածով սահմանված՝ ոչնչացման ենթակա գույքի, եթե նվիրաբերության եղանակով այդ գույքը տնօրինելն անհնարին է կամ ոչ նպատակահարմար:
3. Գույքը հրապարակային սակարկությունների եղանակով իրացնելուն նախապատվությունը տալուց առաջ Կոմիտեն, Ծառայությունը կամ Լիազոր մարմինը պարտավոր են գնահատման առարկա դարձնել այն հարցը, թե արդյոք գույքը նվիրաբերության եղանակով իրացնելը համատեղելի է այն նվիրողի և նվեր ստացող պետական մարմնի կամ Հայաստանի Հանրապետության հետ նվիրող երկրի դիվանագիտական, պաշտոնական հարաբերությունների, նվերը տալու հանգամանքների, նպատակների հետ: Բոլոր այն դեպքերում, երբ առկա է ողջամիտ կասկած, որ «Հանրային ծառայության մասին» օրենքի 29-րդ հոդվածի 6-րդ մասով նախատեսված գույքը հրապարակային սակարկություններով իրացնելը կարող է բացասական ազդեցություն ունենալ սույն կետում նշված հարաբերությունների վրա, համապատասխան մարմինը պարտավոր է դիտարկել գույքն այլ եղանակով տնօրինելու հնարավորությունը:
4. Գույքը հրապարակային սակարկություններով իրացվում է Կառավարության 2021 թվականի ապրիլի 15-ի N 587-Ն որոշման Հավելված 1-ով սահմանված կարգով:
5. Գույքը Կոմիտեի կողմից հրապարակային սակարկություններով իրացվում է համապատասխան որոշում կայացնելուց հետո մեկամսյա ժամկետում, բացառությամբ սույն որոշման Հավելված 3-ով սահմանված գույքի, որն իրացվում է ոչ ուշ, քան համապատասխան որոշում կայացնելուց հետո 10-օրյա ժամկետում, եթե Լիազոր մարմնի կողմից իրացման համար ավելի սեղմ ժամկետներ չեն առաջարկվել կամ այդ գույքն իր բնույթով իրացման առավել սեղմ ժամկետ չի ենթադրում:

**VII․ Գույքը նվիրաբերելը**

1. Որպես նվեր ստացված գույքը նվիրաբերության եղանակով իրացվում է, եթե.

1) Կոմիտեի ղեկավարի որոշմամբ, հիմք ընդունելով սույն կարգի 20-րդ կետով տրված Լիազոր մարմնի մասնագիտական խորհրդատվությունը, գույքը նպատակահարմար է իրացնել նվիրաբերության եղանակով.

2) սույն հավելվածի 44-րդ, 46-րդ, 53-րդ և 54-րդ կետերով նախատեսված դեպքերում:

1. Գույքը, որի տնօրինման եղանակի վերաբերյալ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետի հիման վրա եզրակացություն է ներկայացրել Ծառայությունը, կարող է նվիրաբերության եղանակով իրացվել միայն այն դեպքում, երբ Ծառայությունն իր եզրակացությամբ նպատակահարմար է համարել գույքն այդ եղանակով տնօրինելը: Եթե Ծառայության եզրակացությամբ նշվել է գույքի տնօրինման մեկից ավելի հնարավոր եղանակ, ապա այդ եղանակներից որևէ մեկի ընտրությունը կատարվում է սույն հավելվածով գույքի տնօրինման առանձին եղանակների ընտրության չափանիշների հաշվառմամբ:
2. Նվիրաբերության եղանակով է իրացվում «Հանրային ծառայության մասին» օրենքի 29-րդ հոդվածի 9-րդ մասի հիման վրա Հայաստանի Հանրապետության սեփականությունը դարձած և Կոռուպցիայի կանխարգելման հանձնաժողովի կողմից սահմանված կարգով հանձնված գույքը, բացառությամբ սույն որոշման N 3 հավելվածով սահմանված՝ ոչնչացման ենթակա գույքի, բացառությամբ այն դեպքերի, երբ նվիրաբերության եղանակով այդ գույքը տնօրինելն անհնարին է կամ ոչ նպատակահարմար:
3. Գույքը նվիրաբերության եղանակով իրացնելուն նախապատվությունը տալուց առաջ Կոմիտեն, Ծառայությունը կամ Լիազոր մարմինը պարտավոր են գնահատման առարկա դարձնել այն հարցը, թե արդյոք գույքը նվիրաբերության եղանակով իրացնելը համատեղելի է այն նվիրողի և նվեր ստացող պետական մարմնի կամ Հայաստանի Հանրապետության հետ նվիրող երկրի դիվանագիտական, պաշտոնական հարաբերությունների, նվերը տալու հանգամանքների, նպատակների հետ: Բոլոր այն դեպքերում, երբ առկա է ողջամիտ կասկած, որ «Հանրային ծառայության մասին» օրենքի 29-րդ հոդվածի 6-րդ մասով նախատեսված գույքը նվիրաբերելը կարող է բացասական ազդեցություն ունենալ սույն կետում նշված հարաբերությունների վրա, համապատասխան մարմինը պարտավոր է դիտարկել գույքն այլ եղանակով տնօրինելու հնարավորությունը:
4. Գույքը Կոմիտեի կողմից նվիրաբերության եղանակով իրացվում է համապատասխան որոշում կայացնելուց հետո մեկամսյա ժամկետում, բացառությամբ սույն որոշման Հավելված 3-ով սահմանված գույքի, որը նվիրաբերվում է ոչ ուշ, քան համապատասխան որոշում կայացնելուց հետո 10-օրյա ժամկետում, եթե Լիազոր մարմնի կողմից իրացման համար ավելի սեղմ ժամկետներ չեն առաջարկվել կամ այդ գույքն իր բնույթով իրացման առավել սեղմ ժամկետ չի ենթադրում:

**VIII. Գույքի տնօրինման նպատակով կոռուպցիոն ռիսկերի գնահատումը**

1. Գույքի տնօրինման՝ սույն հավելվածով սահմանված եղանակներն ընտրելիս սույն որոշմամբ սահմանված մարմինները պարտավոր են հաշվի առնել նաև գույքը կոնկրետ եղանակով տնօրինելու առնչությամբ ողջամտորեն առկա կոռուպցիոն ռիսկերը:
2. Որպես գույքի տնօրինման կոնկրետ եղանակի առնչությամբ ողջամտորեն առկա կոռուպցիոն ռիսկ կարող են համարվել.

1) շահերի բախման իրավիճակի ստեղծման վտանգը․

2) հանրային ծառայողի կամ հանրային պաշտոն զբաղեցնող անձի վարքագծի կանոնների խախտման իրավիճակի ստեղծման․

3) օբյեկտիվ դիտորդի աչքում հանրային պաշտոն զբաղեցնող անձի, հանրային ծառայողի կամ պետական մարմնի գործունեության անաչառության վերաբեյալ կասկածի, անվստահության իրավիճակի ստեղծման վտանգը:

1. Կոռուպցիոն ռիսկի գնահատման համար դիտարկվում են գույքի տեսակը, նպատակային նշանակությունը, քանակը, ծավալը, «Հանրային ծառայության մասին» օրենքի 2-րդ հոդվածի 4-րդ մասի 1-ին և 3-րդ կետերով սահմանված դեպքերն ու հանգամանքները, գույքը՝ որպես նվեր ստացած հանրային պաշտոն զբաղեցնող անձի կամ հանրային ծառայողի զբաղեցրած պաշտոնը, գույքը՝ որպես նվեր տված անձի, օտարերկրյա պետության, կազմակերպության նվեր տալու մտադրությունը (եթե այդ հանգամանքն հայտնի է կամ ողջամտորեն կարող է պարզվել), գույքի տնօրինման համար անհրաժեշտ ծախսերը և այլ հանգամանքներ:
2. Կոռուպցիոն ռիսկի գնահատման համար մասնագիտական աջակցություն ստանալու համար Կոմիտեն, իսկ «Պետական արարողակարգի մասին» օրենքի 17-րդ հոդվածի 1-ին մասի 20-րդ կետով նախատեսված դեպքերում՝ Ծառայությունը, կարող են դիմել Կոռուպցիայի կանխարգելման հանձնաժողով:
3. Ռիսկի գնահատումն իրականցվում է Լիազոր մարմնի կողմից տրված խորհրդատվության, նվերը ստացած պետական մարմնի առաջարկության, անհրաժեշտության դեպքում՝ Կոռուպցիայի կանխարգելման հանձնաժողովի՝ ռիսկի գնահատման մասնագիտական աջակցության համադրմամբ:
4. Կոռուպցիոն ռիսկը սույն հավելվածի 58-62-րդ կետերով սահմանված կարգով գնահատելու արդյունքում գույքի տնօրինման կոնկրետ եղանակի առնչությամբ ողջամտորեն բարձր կոռուպցիոն ռիսկի առկայություն ենթադրվելու դեպքում Կոմիտեն կամ Ծառայությունը պարտավոր են դիտարկել գույքն այլ՝ կոռուպցիոն տեսանկյունից առավելագույն քիչ ռիսկային եղանակով տնօրինելու հնարավորությունը:

**IV․ «ՊԵՏԱԿԱՆ ԱՐԱՐՈՂԱԿԱՐԳԻ ՄԱՍԻՆ» ՕՐԵՆՔՈՎ ՍԱՀՄԱՆՎԱԾ ԵԶՐԱԿԱՑՈՒԹՅԱՆ ՏՐԱՄԱԴՐՈՒՄԸ**

1. «Պետական արարողակարգի մասին» 17-րդ հոդվածի 9-րդ մասի 1-ին կետով սահմանված դեպքերում՝ Ծառայությունը ստացված նվերը Կոռուպցիայի կանխարգելման հանձնաժողովի կողմից սահմանված կարգով և ժամկետներում հաշվառում է նվերների հաշվառման ռեեստրում:
2. Գույքի տնօրինման վերաբերյալ եզրակացություն ներկայացնելու վերաբերյալ Կոմիտեի գրությունը ստանալուց հետո անհապաղ, բայց ոչ ուշ, քան գրությունը ստանալու հաջորդ օրը Ծառայությունն ուղարկում է սույն որոշման N 1 Հավելվածի 18-րդ կետով սահմանված գրությունը, իսկ անհրաժեշտության դեպքում՝ գույքի տնօրինման եղանակի վերաբերյալ եզրակացություն կազմելու համար Ծառայությունը սույն որոշման Հավելված N 1-ով սահմանված կարգով դիմում է սույն որոշման 4-րդ կետով սահմանված լիազոր մարմիններին՝ գույքի տնօրինման եղանակի վերաբերյալ եզրակացություն կազմելու նպատակով մասնագիտական խորհրդատվություն ստանալու համար:
3. Լիազոր մարմինը, ստանալով դիմումը, ոչ ուշ քան երկու աշխատանքային օրվա ընթացքում, ներկայացնում է մասնագիտական խորհրդատվություն՝ սույն որոշման 21-23-րդ կետերով սահմանված կարգով:
4. Սույն որոշման N 1 Հավելվածի 18-րդ կետով սահմանված գրության հիման վրա նվերը ստացած պետական մարմնի գլխավոր քարտուղարը կամ աշխատակազմի ղեկավարն իր առաջարկությունը ներկայացնում է ոչ ուշ, քան համապատասխան գրությունը ստանալուն հաջորդող աշխատանքային օրը:
5. Ստանալով գույքի տնօրինման եղանակի վերաբերյալ մասնագիտական խորհրդատվությունը և սույն հավելվածի 67-րդ կետում նշված առաջարկությունը՝ Ծառայությունը ոչ ուշ, քան դրանք ստացվելուց հետո երկրորդ աշխատանքային օրը կայացնում է եզրակացություն՝ գույքի տնօրինման եղանակի վերաբերյալ՝ ըստ Ձև 1-ի՝ այն անհապաղ ներկայացնելով Կոմիտե՝ եզրակացությամբ առաջարկվող եղանակով գույքը տնօրինելու նպատակով որոշում կայացնելու և դրա իրականացումն ապահովելու համար:

Հավելված N 3

Կառավարության «\_\_» \_\_\_\_ի 2024 թվականի

N -Ն որոշման

ԿԱՐԳ

ՇՈՒՏ ՓՉԱՑՈՂ ԳՈՒՅՔԻ ՈՉՆՉԱՑՄԱՆ ԴԵՊՔԵՐԸ, ՏՆՕՐԻՆՄԱՆ ԵՂԱՆԱԿՆԵՐԸ, ԱՌԱՆՁԻՆ ՏԵՍԱԿԻ ԳՈՒՅՔԻ ՏՆՕՐԻՆՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ ՍԱՀՄԱՆԵԼՈՒ ՄԱՍԻՆ

1. Սույն հավելվածով սահմանվում են հանրային պաշտոն զբաղեցնող անձանց և հանրային ծառայողների՝ պետական սեփականություն դարձած շուտ փչացող նվերների (գույքի) ոչնչացման դեպքերը, տնօրինման եղանակները, դրանից բխող գործողությունների իրականացման հետ կապված հարաբերությունները, առանձին տեսակի գույքի տնօրինման առանձնահատկությունները:
2. Այն դեպքերում, երբ որևէ հանրային պաշտոն զբաղեցնող անձ կամ հանրային ծառայողը ստացել է «Հանրային ծառայության մասին» օրենքի 29-րդ հոդվածի 6-րդ կամ 9-րդ հոդվածների հիման վրա ողջամտորեն պետության սեփականություն դարձող և սույն որոշման Հավելված 4-ով սահմանված ցանկում ներառվող նվեր, տվյալ մարմնի գլխավոր քարտուղարը կամ աշխատակազմի ղեկավարը պարտավոր է նշված ցանկում ներառված նվեր ստացվելու վերաբերյալ տեղեկատվությունն իրեն հայտնի դառնալուց հետո անհապաղ այդ մասին դիմումով հայտնել Կոմիտեին:
3. Այն դեպքում, երբ «Պետական արարողակարգի մասին» օրենքի 17-րդ հոդվածի 1-ին մասի 19-րդ կետով սահմանված դեպքերում Ծառայությունը նվերը հաշվառելիս կամ մինչև հաշվառելն իրեն ներկայացված տեղեկատվության հիման վրա պարզել է, որ տվյալ նվերը սույն Հավելված 4-ով սահմանված ցանկում ներառվող կամ պահպանման հատուկ պայմաններ ենթադրող գույք է, ապա պարտավոր է այդ տեղեկատվությունն իրեն հայտնի դառնալուց հետո անհապաղ այդ մասին դիմումով հայտնել Կոմիտեին՝ գույքը ոչնչացնելու կամ այլ եղանակով տնօրինելու, իսկ պահպանման հատուկ պայմաններ ենթադրող գույքի դեպքում նաև դրանց տեղափոխումն ու ժամանակավոր պահպանումն իրականացնելու համար:
4. Սույն հավելվածի իմաստով պահպանման հատուկ պայմաններ են համարվում խոնավության/չորության կամ ջերմաստիճանի որոշակի ռեժիմի պահանջը, գույքը դյուրավառ, շրջակա միջավայրին վնաս պատճառող լինելը կամ այնպիսի գույք լինելը, որի ծավալը կամ քանակը համատեղելի չէ տվյալ պետական մարմնի պայմանների հետ, ինչպես նաև կենդանի/ները:
5. Սույն հավելվածի 2-րդ և 3-րդ կետերով սահմանված դիմումի մեջ նշվում են.

1) գույքի անվանումը․

2) գույքի տեսակը․

3) գույքի քանակը, ծավալը․

4) գույքի նկարագիրը (վիճակը, բաղադրություն, փաթեթավորում, այլ բնութագրիչներ)

5) գույքի վերաբերյալ այլ տեղեկություններ:

1. Սույն հավելվածի 2-րդ և 3-րդ կետերով սահմանված դիմումին կցվում են գույքի նկարները, առկայության դեպքում՝ նաև գույքի վերաբերյալ այլ փաստաթղթերը:
2. Սույն հավելվածի 2-րդ և 3-րդ կետերով սահմանված դիմումը ստանալուց հետո Կոմիտեն սույն որոշման Հավելված 1-ով սահմանված կարգով և ժամկետներում ապահովում է գույքի տեղափոխումն ու ժամանակավոր պահպանումը:
3. Սույն որոշման Հավելված 4-ով սահմանված գույքի ոչնչացման գործընթացը կազմակերպվում է Կոմիտեի կողմից՝ սույն որոշման 5-րդ կետում նշված Լիազոր մարմնի կողմից սույն որոշման Հավելված 1-ի 21-23-րդ կետերով սահմանված կարգով տրված մասնագիտական խորհրդատվության հիման վրա:
4. Եթե, կախված գույքի տեսակից, դրա ոչնչացման, համար Հայաստանի Հանրապետության օրենսդրությամբ սահմանված է այլ կարգ, ապա Կոմիտեն պատասխանատվություն է կրում այդ կարգերի պահանջների պահպանումն ապահովելու համար:
5. Սույն որոշման Հավելված 1-ի 21-23-րդ կետերով սահմանված կարգով տրված մասնագիտական խորհրդատվություն ստանալու դեպքում Կոմիտեի ղեկավարը կայացնում է սույն որոշման Հավելված 4-ի հիման վրա շուտ փչացող համարվող գույքը ոչնչացնելու մասին որոշում՝ որոշման հիման վրա անհապաղ արձակելով գույքի ոչնչացման և այդ նպատակով համապատասխան հանձնաժողով ձևավորելու, գույքի ոչնչացման հանձնաժողովի (այսուհետ՝ Հանձնաժողով) անդամներին այդ մասին ծանոթացնելու վերաբերյալ հրաման:
6. Հանձնաժողովի կազմում ընդգրկվում են Կոմիտեի գլխավոր քարտուղարը կամ աշխատակազմի ղեկավարը (Հանձնաժողովի քարտուղար), գույքը նվեր ստացած մարմնի ներկայացուցիչը (համաձայնությամբ), Կոմիտեի կամ գույքի ժամանակավոր պահպանումն իրականացրած մասնագիտացված կազմակերպության կամ պետական մարմնի՝ գույքը ժամանակավոր ի պահ ընդունած աշխատակիցը, ինչպես նաև սույն հավելվածի 10-րդ հրամանով ուղղակիորեն նշված այլ պաշտոնատար անձինք՝ Կոմիտեի ղեկավարի հայեցողությամբ:
7. Կոմիտեի գլխավոր քարտուղարը կամ աշխատակազմի ղեկավարը հանդիսանում է ոչնչացման ենթակա գույքի Հանձնաժողովի քարտուղար, ով ապահովում է գույքի ոչնչացման վերաբերյալ անհրաժեշտ բոլոր փաստաթղթերի կազմումը, աշխատանքների կազմակերպումը:
8. Հանձնաժողովին ձևավորումից հետո անհապաղ տրվում են ոչնչացման կամ այլ եղանակով տնօրինելու ենթակա գույքի վերաբերյալ կազմված փաստաթղթերը, այդ թվում՝ նվերների ռեեստրում առկա նկարագրությունը, գույքի ժամանակավոր պահման համար կամված փաստաթղթերը, գույքի ոչնչացման վերաբերյալ Լիազոր մարմնի կողմից տրված խորհրդատվությունը:
9. Հանձնաժողովն անհրաժեշտության դեպքում մինչ գույքի ոչնչացման գործընթաց սկսելն ուսումնասիրում է տվյալ գույքը Կոմիտեի ժամանակավոր պահպանման պահեստում կամ այն պետական մարմնի կամ մասնավոր կազմակերպության տարածքում, որտեղ պահատվության է հանձնվել գույքը, փաստաթղթերով սահմանված գույքի նկարագրությունը համեմատում է առկա գույքի հետ, դրա վերաբերյալ տեղեկությունները ներառում է գույքի ուսումնասիրության վերաբերյալ կազմվող արձանագրության մեջ՝ նշելով այն բոլոր տարբերությունները, փոփոխությունները, որոնք առկա են գույքի ուսումնասիրության պահին (եթե այդպիսիք հայտնաբերվում են):
10. Եթե գույքի և դրա վերաբերյալ կազմված փաստաթղթերի ուսումնասիրության ու համադրության արդյունքում ի հայտ են գալիս տեղեկություններ, որոնց հիման վրա տվյալ գույքը ոչնչացման ենթակա չէ, ապա Հանձնաժողովն այդ մասին անհապաղ կազմում է արձանագրություն և այն անհապաղ ներկայացնում է Կոմիտեի ղեկավարին:
11. Կոմիտեի ղեկավարը, հիմք ընդունելով արձանագրությունը, կարող է կայացնել գույքը սույն որոշման Հավելված 1-ով սահմանված այլ եղանակով տնօրինելու վերաբերյալ որոշում՝ հիմք ընդունելով սույն որոշման Հավելված 2-ով սահմանված՝ գույքի տնօրինման եղանակների ընտրության մեթոդաբանությունը:
12. Այն դեպքում, երբ գույքի և դրա վերաբերյալ կազմված փաստաթղթերի ուսումնասիրության արդյունքում Հանձնաժողովն արձանագրում է, որ գույքի ոչնչացումն անհնարին է, ապա այդ մասին անհապաղ կազմում է արձանագրություն և այն անհապաղ ներկայացնում է Կոմիտեի ղեկավարին: Արձանագրության մեջ ներկայացվում են գույքի ոչնչացման անհնարինության վերաբերյալ բոլոր տեղեկությունները:
13. Կոմիտեի ղեկավարը, հիմք ընդունելով սույն հավելվածի 17-րդ կետով նախատեսված արձանագրությունը, կայացնում է գույքը սույն որոշման Հավելված 1-ով սահմանված այլ եղանակով տնօրինելու վերաբերյալ որոշում՝ հիմք ընդունելով սույն որոշման Հավելված 2-ով սահմանված՝ գույքի տնօրինման եղանակների ընտրության մեթոդաբանությունը, իսկ եթե այլ եղանակով տնօրինելու հնարավորությունը բացակայում է:
14. Սույն կարգի 15-րդ և 17-րդ կետերով սահմանված հիմքեր չհայտնաբերվելու դեպքում Հանձնաժողովն ապահովում է ոչնչացման ենթակա գույքի ոչնչացումը՝ Լիազոր մարմնի եզրակացությամբ տրված ժամկետում, եղանակով և պայմաններով:
15. Ոչնչացման վերաբերյալ Հանձնաժողովը կազմում է արձանագրություն, որը ստորագրվում է Հանձնաժողովի բոլոր անդամների կողմից և ոչ ուշ, քան գույքը ոչնչացնելուն հաջորդող աշխատանքային օրը ներկայացվում Կոմիտեի ղեկավարին: Արձանագրության մեկ օրինակ ուղարկվում է նաև այն մարմնին, որը որպես նվեր ստացել էր ոչնչացված գույքը:

Հավելված N 4

Կառավարության «\_\_» \_\_\_\_ի 2024 թվականի

N -Ն որոշման

ՑԱՆԿ

ՇՈՒՏ ՓՉԱՑՈՂ ԵՎ ՊԱՀՊԱՆՄԱՆ ԷԱԿԱՆ ԾԱԽՍԵՐ ՊԱՀԱՆՋՈՂ ԳՈՒՅՔԵՐԻ

1. Սույն որոշման իմաստով շուտ փչացող գույք են համարվում՝
2. սննդամթերքը․
3. օծանելիք ակոսմետիկական ապրանքները․
4. դեղորայք, դեղամիջոցներ, դեղանյութերը․
5. այն գույքը, որոնց համար սահմանված է պիտանիության ժամկետ և այդ ժամկետը Կոմիտեի կողմից գույքը պահպանման վերցնելու կամ պահատվության կամ հանձնելու պահին արդեն սպառվել է:
6. Գույքը սույն հավելվածի 1-ին կետի որևէ ենթակետին դասելու և 1-ին կետի 1-4-րդ ենթակետերից որևէ մեկի հետ նույնականացնելու համար Կոմիտեն կարող է հիմք ընդունել Հայաստանի Հարապետության Կառավարության 2021 թվականի հոկտեմբերի 14-ի N 1681-Ն որոշման 2-րդ կետով նշված և ըստ լիազորված մարմնի դասակարգված արտաքին տնտեսական գործունեության ապրանքային անվանացանկում (ԱՏԳ ԱԱ) ներառված՝ նույն կետում նշված դասակարգիչներ ունեցող գույքը:
7. Սույն կարգի իմաստով պահպանման էական ծախսեր պահանջող գույք են համարվում պահպանման հատուկ պայմաններ պահանջող, ինչպիսիք են խոնավության, չորության կամ ջերմաստիճանի որոշակի ռեժիմ պահանջող, դյուրավառ, շրջակա միջավայրին վնաս պատճառող գույքը, կենդանիները, ինչպես նաև այն գույքը, որն ունի այնպիսի ծավալ և քանակ, որոնց պահպանման համար ամսական անհրաժեշտ է կատարել 30 հազար Հայաստանի Հանրապետության դրամը գերազանցող ծախս:

**Ձև 1**

**ԵԶՐԱԿԱՑՈՒԹՅՈՒՆ ..………**

**ԳՈՒՅՔԻ ՏՆՕՐԻՆՄԱՆ ԵՂԱՆԱԿԻ ՎԵՐԱԲԵՐՅԱԼ**

«\_\_\_\_»\_\_\_\_\_\_\_\_\_\_ 20․․․․թ.                                                                    \_\_\_\_\_\_\_\_\_\_\_\_\_\_\_\_

*Կազմման վայրը*

Հայաստանի Հանրապետության պետական արարողակարգի ծառայության

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Աշխատակիցների պաշտոնը, անունը, ազգանունը)*

Հիմք ընդունելով Կառավարության «\_\_\_\_»\_\_\_\_\_\_\_\_\_\_\_\_\_\_20\_\_\_թ. N\_\_\_\_\_\_\_\_\_ որոշման կարգավորումները, ինչպես նաև \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Այն փաստաթղթերը, որոնք ուսումնասիրվել են գույքի հետ միաժամանակ

Իրականացրեցին հետևյալ գույքի ուսումնասիրություն

|  |  |  |  |
| --- | --- | --- | --- |
| **Գույքի անվանումը** | **Գույքի մանրամասն նկարագիրը** | **Քանակը** | **Այն վայրը, որտեղ իրականացել է գույքի ուսումնասիրությունը** |
|  |  |  |  |
|  |  |  |  |
|  |  |  |  |
|  |  |  |  |

ԵԶՐԱԿԱՑՆՈՒՄ Է

Գույքը ենթակա տնօրինման հետևյալ եղանակով

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հետյալ պատճառաբանությամբ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Եզրակացությունը կազմող անձի անունը, ազգանունը) (Ստորագրություն )

**Ձև 2**

**ԱՐՁԱՆԱԳՐՈՒԹՅՈՒՆ N ..………**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ ԿՈՂՄԻՑ ԳՈՒՅՔԸ ԺԱՄԱՆԱԿՎՈՐ ՊԱՀՊԱՆՈՒԹՅԱՆ ՎԵՐՑՆԵԼՈՒ ԿԱՄ ԺԱՄԱՆԱԿԱՎՈՐ ՊԱՀԱՏՎՈՒԹՅԱՆ ՀԱՆՁՆԵԼՈՒ ՎԵՐԱԲԵՐՅԱԼ**

«\_\_\_\_»\_\_\_\_\_\_\_\_\_\_ 20․․․․թ.                                                                     \_\_\_\_\_\_\_\_\_\_\_\_\_\_\_\_

*Կազմման վայրը*

Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Աշխատակիցների պաշտոնը, անունը, ազգանունը)*

Հիմք ընդունելով Կառավարության «\_\_\_\_»\_\_\_\_\_\_\_\_\_\_\_\_\_\_20\_\_\_թ. N\_\_\_\_\_\_\_\_\_ որոշման Հավելված 1-ի 12-րդ և 14-րդ կետերը, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ից (համապատասխան պետական մարմնի անվանումը, հանրային պաշտոն զբաղեցնող անձի կամ հանրային ծառայողի անուն, ազգանուն, զբաղեցրած պաշտոնը, այն անձի անունը, ազգանունը, ով համապատասխան պետական մարմնից հանձնում է տվյալ գույքը)

պատասխանատու պահպանության վերցրինք հետևյալ գույքը.

|  |  |  |  |
| --- | --- | --- | --- |
| **Գույքի անվանումը** | **Գույքի մանրամասն նկարագիրը** | **Քանակը** | **Այլ նշումներ** |
|  |  |  |  |
|  |  |  |  |
|  |  |  |  |
|  |  |  |  |

(համապատասխան պետական մարմնի անվանումը, հանրային պաշտոն զբաղեցնող անձի կամ հանրային ծառայողի անուն, ազգանուն, զբաղեցրած պաշտոնը, այն անձի անունը, ազգանունը, ով համապատասխան պետական մարմնից հանձնում է տվյալ գույքը, այն կազմակերպության անվանումը, ում պատասխանատու պահպանության է հանձնվում գույքը, աշխատակցի անուն, ազգանունը, ով ընդունում է գույքը)

|  |  |  |  |
| --- | --- | --- | --- |
| **Գույքի անվանումը** | **Գույքի մանրամասն նկարագիրը** | **Քանակը** | **Այլ նշումներ** |
|  |  |  |  |
|  |  |  |  |
|  |  |  |  |
|  |  |  |  |

Պատասխանատու պահպանության հանձնեցինք հետևյալ գույքը.

Գույքը վերցնելու վայրի (օբյեկտի) հասցեն, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Գույքը վերցնելու ժամանակը և այլ հանգամանքներ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Գույքը հանձնող անձի անունը, ազգանունը) (Ստորագրություն )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Գույքը ստացող անունը, ազգանունը) (Ստորագրություն )

**ԱՐՁԱՆԱԳՐՈՒԹՅՈՒՆ**

**ԿԱՌԱՎԱՐՈՒԹՅԱՆ «\_\_\_\_»\_\_\_\_\_\_\_\_\_\_\_\_\_\_20\_\_\_Թ. N\_\_\_\_\_\_\_\_\_ ՈՐՈՇՄԱՆ ՀԱՎԵԼՎԱԾ 3-Ի ՀԻՄԱՆ ՎՐԱ** **ԳՈՒՅՔԻ ՈՉՆՉԱՑՄԱՆ**

202․․․թ. ———ի ————թիվ ——— հրամանով ստեղծված Հանձնաժողովը մասնակցությամբ՝

Քարտուղար՝

Անդամներ՝

1. ——————————————————————————————————

2. ——————————————————————————————————

3. ——————————————————————————————————

4. ——————————————————————————————————

թիվ--- հրամանի հիման վրա «\_\_» \_\_\_\_\_ի \_\_\_\_\_թ., ժամը \_\_\_-ին \_\_\_\_\_\_\_-հասցեում ոչնչացրեց սույն արձանագրությունում նշված, հետևյալ գույքը.

|  |  |  |  |  |
| --- | --- | --- | --- | --- |
| **Հ/Հ** | **Գույքի անվանումը** | **Գույքի համառոտ նկարագիրը** | **Քաշ կամ չափման այլ միավոր** | **Այլ նշումներ** |
|   |   |   |   |    |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |

|  |  |
| --- | --- |
|  |  |
| Հանձնաժողովի անդամներ՝                      \_\_\_\_\_\_\_\_\_\_\_\_\_\_\_\_\_\_\_\_\_ |  |
| Ստորագրություն |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_» \_\_\_\_\_\_\_\_\_\_\_\_\_\_ 2024 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՀՈԿՏԵՄԲԵՐԻ 13-Ի N 1067-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2016 թվականի հոկտեմբերի 13-ի «Պետական սեփականություն հանդիսացող գույքի նվիրաբերության կարգը հաստատելու մասին» N 1067-Ն որոշման հավելվածի 1-ին կետը «անշարժ կամ շարժական գույքը (այսուհետ՝ պետական գույք),» բառերից հետո լրացնել «ինչպես նաև հանրային պաշտոն զբաղեցնող անձանց և հանրային ծառայողների՝ «Հանրային ծառայության մասին» օրենքի 29-րդ հոդվածի 6-րդ և 9-րդ մասերի հիման վրա պետական սեփականություն դարձած նվերները» բառերը․

2. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

|  |
| --- |
|  |
| **Հայաստանի Հանրապետությանվարչապետ** |  **Ն. Փաշինյան** |
|  Երևան |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_» \_\_\_\_\_\_\_\_\_\_\_\_\_\_ 2024 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԱՊՐԻԼԻ 15-Ի N 587-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության Կառավարությունը որոշում է.

1․ Հայաստանի Հանրապետության կառավարության 2021 թվականի ապրիլի 15-ի «Պետական սեփականություն հանդիսացող և պետական ոչ առևտրային կազմակերպությունների սեփականությունը հանդիսացող գույքի օտարման (վաճառքի), օտարման (վաճառքի) մրցույթի և աճուրդի կազմակերպման ու անցկացման կարգերը սահմանելու և Հայաստանի Հանրապետության կառավարության 2003 թվականի հունիսի 13-ի N 882-Ն որոշումն ուժը կորցրած ճանաչելու մասին» N 587-Ն որոշման (այսուհետ՝ Որոշում) մեջ կատարել հետևյալ լրացումները և փոփոխությունները.

1) Որոշման նախաբանը «6-րդ կետի,» բառերից հետո լրացնել «25․1-ին հոդվածի 1-ին մասի 1-ին կետի,3-րդ մասի» բառերով․

2)Որոշման 1-ին կետի 1-ին ենթակետը «պետական սեփականություն հանդիսացող գույքի» բառերից հետո լրացնել «ինչպես նաև հանրային պաշտոն զբաղեցնող անձանց և հանրային ծառայողների՝ օրենքով սահմանված դեպքերում պետական սեփականություն դարձած նվերների» բառերով․

3) Որոշման 3-րդ կետը «պետական գույքի կառավարման մարմինը (այսուհետ՝ լիազոր մարմին) պետական գույքի» բառերից հետո լրացնել «, ինչպես նաև հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների» բառերով․

4)Որոշումը 3-րդ կետից հետո լրացնել հետևյալ խմբագրությամբ նոր՝ 3.1.-ին կետով.

«3․1․ Սահմանել, որ սույն կարգի շրջանակներում պետական գույք հասկացությունը ներառում է նաև հանրային պաշտոն զբաղեցնող անձանց և հանրային ծառայողների՝ օրենքով սահմանված դեպքերում և կարգով Հայաստանի Հանրապետության սեփականությունը դարձած նվերները:»․

2․ Որոշման Հավելված 1-ում՝

1) Վերնագիրը «ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐՎԱԾ» բառերից հետո լրացնել «, ՀԱՆՐԱՅԻՆ ՊԱՇՏՈՆ ԶԲԱՂԵՑՆՈՂ ԱՆՁԱՆՑ ԵՎ ՀԱՆՐԱՅԻՆ ԾԱՌԱՅՈՂՆԵՐԻ՝ ՊԵՏԱԿԱՆ ՍԵՓԱԿԱՆՈՒԹՅՈՒՆ ԴԱՐՁԱԾ ՆՎԵՐՆԵՐԻ,» բառերով․

2) 1-ին կետը «պետական սեփականություն հանդիսացող գույքը» բառերից հետո լրացնել «, ինչպես նաև «, ինչպես նաև հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերները (այսուհետ` Նվեր)» բառերով․

3) 3-րդ կետի 2-րդ ենթակետի բ) պարբերությունը շարադրել հետևյալ խմբագրությամբ․

«բ. ընտրվում է աճուրդով վաճառքի եղանակը, եթե գնորդից չի պահանջվում կատարել որևէ պարտավորություն կամ եթե իրականացվում է Նվերի վաճառք:»․

4) 4-րդ կետը «գույքի» բառից հետո լրացնել «այդ թվում` Նվերի» բառով․

5) 6-րդ կետը «Վաճառքի ենթակա պետական գույքի» բառերից հետո լրացնել «, այդ թվում` Նվերի» բառերը․

6) 7-րդ կետը լրացնել հետևյալ խմբագրությամբ նոր՝ 2․1-ին կետով․

 «2․1․) Նվերի դեպքում՝ նվերների ռեեստրում գրանցված տեղեկությունները, հանձնման վերաբերյալ կազմված փաստաթղթերը, ինչպես նաև՝ առկայության դեպքում՝ տեխնիկական բնութագիր կամ այլ փաստաթղթեր:»․

7) 9-րդ կետը «արդյունքում պիտանի համարվող գույքի» բառերից հետո լրացնել «, այդ թվում` Նվերների» բառերով․

8) 10-րդ կետի 3-րդ ենթակետում «գույքն» բառը փոխարինել «գույքը (այդ թվում՝ Նվերը)» բառերով․

9) 14-րդ կետում «Գույքն» բառը փոխարինել Գույքը (այդ թվում՝ Նվերը) բառերով․

10) 15-րդ կետը «Աճուրդով (մրցույթով) չվաճառված գույքի» բառերից հետո լրացնել «, Նվերի» բառերով․

11) 17-րդ կետում «Գույքի (կամ մրցույթով) վաճառքի մասին իրավական ակտն» բառերը փոխարինել «. Գույքը, այդ թվում` Նվերն աճուրդով (կամ մրցույթով) վաճառելու մասին իրավական ակտն» բառերով․

12) 18-րդ կետը «պիտանի շարժական գույքը (տրանսպորտային միջոցները)» բառերից հետո լրացնել «, այդ թվում` Նվերը» բառերով, իսկ «չօտարվելու դեպքում շարժական գույքը» բառերից հետո լրացնել «, բացառությամբ Նվերների,» բառերով․

13) 20-րդ կետում «Գույքը չվաճառվելու դեպքում այն ներկայացվում է նոր աճուրդի (մրցույթի), եթե գույքի վաճառքի մասին իրավական ակտով նոր աճուրդի կազմակերպումն արգելված չէ,» բառերը փոխարինել «Գույքը, այդ թվում` Նվերը, չվաճառվելու դեպքում այն ներկայացվում է նոր աճուրդի (մրցույթի), եթե վաճառքի մասին իրավական ակտով նոր աճուրդի կազմակերպումն արգելված չէ,» բառերով․

14) 21-րդ կետում «գույքն» բառը փոխարիել «գույքը, այդ թվում` Նվերը» բառերով․

15) 22-րդ կետը «Լիազոր մարմինը, սույն կարգի 21-րդ կետում նշված պայմաններով գույքի» բառերից հետո լրացնել «, այդ թվում` Նվերի» բառերով։

3․ Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

|  |  |
| --- | --- |
| **Հայաստանի Հանրապետությանվարչապետ** |  **Ն. Փաշինյան** |
|  Երևան |  |